Na podlagi 5. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12 in 109/12) in 16. člena Statuta Občine Markovci (Uradno glasilo slovenskih občin št. 15/06 in 26/09) je Občinski svet Občine Markovci na svoji \_\_\_\_ redni seji, dne \_\_\_\_\_\_\_\_, sprejel naslednji

**SKLEP**

**I.**

Občinski svet Občine Markovci sklene, da se cena omrežnine pri odvajanju in čiščenju komunalnih in padavinskih voda za gospodinjstva in izvajalce nepridobitnih dejavnosti na območju Občine Markovci od 1.1.2016 do preklica subvencionira v višini 50 % iz občinskega proračuna.

**II.**

Z uveljavitvijo tega sklepa preneha veljati sklep o subvencioniranju omrežnine pri odvajanju in čiščenju komunalnih in padavinskih voda št. 410-0005/2015, z dne 18.3.2015.

Številka: 410-0005/2015

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obrazložitev:

V skladu s prvim odstavkom 5. člena Uredbe (v nadaljevanju: uredba) ceno storitve posamezne javne službe za območje občine predlaga izvajalec z elaboratom o oblikovanju cene izvajanja storitev javne službe (v nadaljnjem besedilu: elaborat) in jo predloži pristojnemu občinskemu organu v potrditev. Peti odstavek istega člena pa določa, da občina določi potrjeno ceno posamezne javne službe in morebitno subvencijo, izvajalec pa oblikuje in na svojih spletnih straneh ter na krajevno običajen način objavi cenik s potrjeno ceno, znižano za morebitno subvencijo.

Pojem subvencije je določen v 2. členu uredbe in sicer subvencija predstavlja razlika med potrjeno in zaračunano ceno in bremeni proračun občine.

V predlogu proračuna za leto 2016 so na *PP 1502227 Subvencioniranja GJS - kanalščina* predvidena sredstva za 50 % subvencionirano ceno omrežnine pri odvajanju in čiščenju komunalnih in padavinskih voda za gospodinjstva in izvajalce nepridobitnih dejavnosti.

Glede na navedeno predlagam Občinskemu svetu Občine Markovci, da predlog sklepa obravnava in sprejme.

Milan GABROVEC, prof.

župan